Forsætisráðherra segir hugsanlega ástæðu til að skoða hvort breyta þurfi regluverki um pólitískar auglýsingar fyrirtækja. Hún segist bera fullt traust til héraðssaksóknara vegna Samherjamálsins.
Stjórn Blaðamannafélags Íslands lýsti í vikunni yfir óánægju sinni með ákvörðun stjórnenda Árvakurs, útgáfufélags Morgunblaðsins, að birta auglýsingar frá Samherja á vef sínum. Stjórnin sagði að auglýsingin væri liður í áróðursherferð Samherja gegn Helga Seljan og fleiri sem staðið hafi linnulaust í á annað ár.
Sjálf hef ég sagt að mér finnist þetta of langt gengið í slíkum auglýsingum en við erum reyndar með slíkar skoðanaauglýsingar sem eru í gangi núna.
Katrín nefnir í þessu samhengi auglýsingar sem beinst hafa gegn borgarstjóra Reykjavíkur. Hún segir að mögulega sé ástæða til að skoða hvort breyta þurfi regluverki um auglýsingar vegna þessa.
Við erum núna með frumvarp inni í þinginu hvað varðar nafnlausan áróður þannig að við höfum verið að taka ákveðin skref. Ég held að það sé full ástæða til að efna til þessarar umræðu því við erum að sjá þetta í auknum mæli.
Skattayfirvöld í Færeyjum hafa kært dótturfélag Samherja, Tindhólm, til lögreglu. Þá er rannsókn í gangi í Namibíu vegna Samherjamálsins.
Finnst þér nógu mikill hraði í þessari rannsókn sem hefur verið í gangi? Ég ber bara fullt traust til þess að héraðssaksóknari sé að sinna þessu með fullkomnlega réttum hætti og hef enga ástæðu til að ætla annað.
Högni Hoydal fyrrverandi sjávarútvegsráðherra Færeyja sagðist í síðasta mánuði hafa upplifað pólitískan þrýsting frá íslenskum fyrirtækum og stjórnmálamönnum þegar breytingar voru gerðar á fiskveiðistjórnunarkerfi Færeyinga og eignarhaldi í færeyskum sjávarútvegi.
Utanríkisþjónustan íslenska og einstök ráðuneyti eru auðvitað í stöðugri hagsmunagæslu fyrir Ísland og síðan auðvitað skiptir máli hins vegar að það sé gert með gagnsæjum hætti og með opnum hætti.
Hún segir að hugsanlega sé ástæða til að skoða hvort breyta þurfi regluverki um pólitískar auglýsingar fyrirtækja.